OzLabs/hebrew-wiki-articles huggingface dataset:
נקאי סנוריטה

נקאים בערוגת קלפ
נקאי סנוריטה (שם מדעי: Oxyjulis californica) הוא מין של דג גרם יחידי בסוגו ממשפחת השפתוניים החי לחופי מערב ארצות הברית במימי האוקיינוס השקט באזור שבין קליפורניה לבאחה קליפורניה, מקסיקו ומצוי גם ליד האי סדרוס.
== מאפיינים ==
שפתון זה מגיע לאורך 25 ס"מ בממוצע וצורתו דמוית-סיגר בצבעי חום-ברונזה עם צידיים צהובים עד כתומים ובטן לבנה. הזנב דק ובעל כתם שחור לאורכו. השפתון בעל שפתיים צרות בעלות שינים חזקות המשמשות לגירוד יצורים קטנים החיים בערוגות הקלפ הקליפורני.

דג זה חי במים הקרירים הקרובים לחופים של קליפורניה ומקסיקו ביערות קלפ המכילים יצורי ים רבים. הוא מצוי עד לעומק 73 מטר אך נפוץ יותר בעומק של 20 מטרים בלבד. דג זה מרחף בין האצות בחבורות קטנות אך כשהוא מוטרד הוא יורד ומתחפר בקרקעית. בלילה הוא צולל לקרקעית ושם מתחפר עד לראשו.

הדג ניזון ממיני דגים קטנים, דיונונים, חלזונות, סרטנים, צדפות ותולעים ימיות שונות ובכמויות קטנות גם אצות. הנקאי בדומה לדגי הנקאי הטרופיים משמש כמנקה הדדי המנקה מטפילים של יצורי ים גדולים יותר בעיקר ממכסי זימיהם, בין השאר: טחן קליפורני, דקר הקלפ, גריבלדי, דג שמש מגובשש, סטראולפיס גיגאס, הדגים: Atherinopsis californiensis, Atherinops affinis, כרומית פנקטיפיניס (Chromis punctipinnis) והאלמוגיות Girella nigricans ו-Medialuna californiensis.

הוא עצמו משמש טרף לורדונים: ורדון בוקאצ'ו (Sebastes paucispinis) וורדון קונסטלטוס (Sebastes constellatus) ודקר הקלפ אך עקב ההדדיות ביניהם הטריפה מתרחשת לעיתים נדירות ובעיקר לצעירים. טורפים נוספים כוללים את קורמורן ברנט (Phalacrocorax penicillatus) וארי ים קליפורני. דג זה אינו מצוי בסכנת הכחדה גדולה והוא אינו נידוג כמעט עקב הרגלו לצלול עמוק אל בין סלעים, שם הוא פוגע בקרסים ובחכות. הבשר שלו זול מאוד.

==קישורים חיצוניים==

==הערות שוליים==

קטגוריה:שפתוניים
קטגוריה:מקריני סנפיר יחידים בסוגם
קטגוריה:טקסונים שתוארו בידי אלברט גינטר
קטגוריה:בעלי חיים שתוארו ב-1861
קטגוריה:דגי מפרץ קליפורניה
סטראולפיס גיגאס

בס ענק (שם מדעי: Stereolepis gigas) הוא מין של דג גרם גדול ממשפחת הצינוניים המזכיר מין של דקר (בעבר השתייך למשפחת הדקריים) והוא המין הגדול במשפחתו. הוא חי לחופי מערב אמריקה הצפונית בצפון האוקיינוס השקט ומצוי כיום בסכנת הכחדה חמורה עקב דיג יתר.

מין זה יכול להגיע לאורך מרבי של 2.5 מטרים ולמשקל 250 ק"ג ובספר מ-1910 נכתב שפרט אחד הגיע למשקל 360 ק"ג. דגים אלה מגיעים לבגרות בגיל 11–12 שנה ויכולים להגיע לגיל 75 שנה או אף יותר, עד 100 שנה. צבע הדג אפור-בהיר עם כתמים חומים ושחורים. הוא בעל ראש עם פה גדול ושפתיים בשרניות ובעל סנפירים רחבים בעלי מספר אונות מחודדות.

הוא חי במימיו הקרירים של חופי קליפורניה ממפרץ הומבולדט בצפון עד למפרץ קליפורניה שלחופי מקסיקו בדרום. הוא חי באזורים רדודים המוקפים ביערות קלפ או בשוניות סלעים. דג זה הוא טורף שלמרות גודלו יכול להאיץ במהירות כדי לרדוף אחרי טרף ולעיתים נודד גם הרחק מהחופים. הוא ניזון ממיני דגים שונים כמו אנשובי, מקרל, בוניטו, מיני רעפנוניים, לברקיים ומשפתנים ראשתנים ומגוון בסרטנים.

דג זה היה נפוץ בעבר אך במאה ה-19 החלו לדוג אותו בכמויות מסחריות ולמטרות ספורט, מה שגרם להתמעטות גורפת שלו. כיום הוא מוגן בחוק החל מ-1982 אך הוא מתאושש לאט. מעריכים כי 500 פרטים חיים כיום, מהם 40–50 פרטים מגיעים להתרבות באי סנטה קטלינה.

==קישורים חיצוניים==

==הערות שוליים==

קטגוריה:בעלי חיים שתוארו ב-1859
קטגוריה:טקסונים שתוארו בידי ויליאם אורייל איירס
קטגוריה:ערכים שבהם תבנית בריטניקה אינה מתאימה
קטגוריה:צינוניים
קטגוריה:מגה-פאונה של האוקיינוס השקט
קטגוריה:דגי מפרץ קליפורניה
פרדריק רייס

פרדריק רייס (בצרפתית: Frédérique Ries; נולדה ב-14 במאי 1959) היא פוליטיקאית בלגית.

==ביוגרפיה==
רייס סיימה ב-1981 לימודי כלכלה ועיתונאות באוניברסיטת לייז'.

ב-1981 החלה לעבוד ברדיו בתפקיד ניהולי, ב-1984 עברה לעבוד ב-RTL, רשת השידור של לוקסמבורג כמפיקה ומגישה.

מ-1985 ועד 1987 מסרה את תוצאות הניקוד של לוקסמבורג באירוויזיון.

מ-1987 ועד 1998 הייתה מגישת חדשות ועורכת בתחנת הטלוויזיה הבלגית "RTL-TVI".

ב-1999 הצטרפה לרשימה של מפלגת "Mouvement Réformateur" והתמודדה בבחירות לפרלמנט האירופי ולאחר הבחירות נבחרה לשש כחברה בו, היא הייתה פעילה בנושאים של בריאות ובטיחות מזון.

בפברואר 2004 התמנתה תקופה קצרה בממשלת בלגיה כשרה לעניינים אירופאים, היא הפסיקה לשמש בתפקיד זה ביוני באותה שנה בעת שנבחרה בפעם השנייה לפרלמנט האירופי. נכון לשנת 2019 היא חברה בפרלמנט האירופי.

==קישורים חיצוניים==

* 

* [http://www.europarl.europa.eu/meps/en/4253/FREDERIQUE_RIES/cv#mep-card-content דף באתר של הפרלמנט האירופי]

==הערות שוליים==

קטגוריה:פוליטיקאיות בלגיות
קטגוריה:חברי הפרלמנט האירופי מטעם בלגיה
קטגוריה:ילידות 1959
קטגוריה:בלגים שנולדו ב-1959
מיס סקנדינביה

מיס סקנדינביה הייתה תחרות יופי לנשים מרחבי סקנדינביה.

ב-1961 נערכה לראשונה תחרות "מיס צפון" ברייקיאוויק בה התמודדו חמש מתמודדות, מתמודדת אחת מכל חמש מדינות סקנדינביה (שוודיה, נורווגיה, דנמרק, איסלנד ופינלנד).

בשנת 1963 נערכה התחרות בהלסינקי ולראשונה בשם "מיס סקנדינביה". 

מ-1964 החלו להתמודד בתחרות שתי מתמודדות מכל מדינה.

ב-2005 אורגנה התחרות בפעם האחרונה וב-2006 חדלה להתקיים עקב התאחדותה עם תחרות "מיס הים הבלטי", בה מתמודדות בנות ממדינות הגובלות בים הבלטי.

רשת השידור הציבורית של פינלנד "Yle" שידרה את התחרות ולקחה חלק פעיל בארגונה.

ב-1964 ו-1965 לניטה אייריסטו הנחתה את התחרות.

==קישורים חיצוניים==
* [http://lempimissit.suntuubi.com/?cat=393]
* [https://archive.today/20130630025830/http://www.pageantopolis.com/Int_past/Sk_2002.htm]

==הערות שוליים==

קטגוריה:סקנדינביה
קטגוריה:תחרויות יופי לנשים
קטגוריה:נשים באירופה
אווה פרולינג

אווה פרולינג (בשוודית: Ewa Fröling; נולדה ב-9 באוגוסט 1952) היא שחקנית שוודית.

==ביוגרפיה==
פרולינג נולדה בסטוקהולם ולמדה באקדמיה השוודית לתיאטרון במאלמה.

מ-1977 ועד 1988 שיחקה בתיאטרון המלכותי של שוודיה שם הופיעה בין היתר במחזה "Heliga Johanna från slakthusen" של ברטולט ברכט.

בשנת 1981 גילמה אישה העוברת הפלה בסרט סלי והחופש .

ב-1982 התפרסמה כששיחקה בסרט פאני ואלכסנדר.

בשנת 1983 הופיעה בסרט "Happy We" של הבמאי לאסה הלסטרם על חברים התאחדים ביניהם לאחר שלא התראו שבע עשרה שנה.

ב-1987 שיחקה בסרט ההרפתאות "Jim & Piraterna Blom" לצד סטלאן סקארסגארד.

ב-1993 היא שיחקה בסרט "Sista dansen" בו שיחקו גם אנלי אלהנקו וסטלאן סקארסגארד.

בשנת 2001 שיחקה בסרט המתח "Deadline" לצד הלנה ברגסטרום.

ב-2004 דובבה בדיבוב השוודי של הסרט משפחת סופר-על.

בתה היא השחקנית טילדה פרולינג.

==קישורים חיצוניים==

* 

* 

==הערות שוליים==

קטגוריה:שחקניות קולנוע וטלוויזיה שוודיות
קטגוריה:מדבבות שוודיות
קטגוריה:שוודיות שנולדו ב-1952
קטגוריה:שוודים שנולדו ב-1952
מערב ארצות הברית

מדינות מערב ארצות הברית
חלוקת ארצות הברית לאזורי מפקד
מערב ארצות הברית (באנגלית: Western United States) הוא אחד מארבעת אזורי מפקד האוכלוסין של ארצות הברית והוא כולל את המדינות:
* 
* 
* 
* 
* 
* 
* 
* 
* 
* 
* 
* 
* 

== דמוגרפיה ==
בשנת 2006 כלל אזור מערב ארצות הברית, 69,355,643 תושבים. אזור מערב ארצות הברית כולל הן את המדינה הכי מאוכלסת בארצות הברית (קליפורניה) והן את המדינה הכי פחות מאוכלסת בארצות הברית (וויומינג).

במדינות מערב ארצות הברית מספר רב של מיעוטים אתניים. שלוש מארבע המדינות בהן האוכלוסייה הלבנה אינה מהווה רוב נמצאים באזור זה - הוואי, קליפורניה וניו מקסיקו.

=== הערים הגדולות ביותר ===
לוס אנג'לס היא העיר הגדולה ביותר במערב ארצות הברית
{| class="wikitable sortable"
|-
! valign=bottom | #
! valign=bottom | שם העיר
! valign=bottom | המדינה בה נמצאת העיר
! valign=bottom | מספר התושבים נכון ליולי 2007
|-
| align=center | 1
| לוס אנג'לס
| align=center |קליפורניה
| align=center | 3,979,576
|-
| align=center | 2
| פיניקס
| align=center |אריזונה
| align=center | 1,680,992
|-
| align=center | 3
| סן דייגו
| align=center |קליפורניה
| align=center | 1,423,851
|-
| align=center | 4
| סן חוזה
| align=center |קליפורניה
| align=center | 1,021,795
|-
| align=center | 5
| סן פרנסיסקו
| align=center |קליפורניה
| align=center | 881,549
|-
| align=center | 6
| סיאטל
| align=center | וושינגטון
| align=center | 753,675
|-
| align=center | 7
| דנוור
| align=center |קולורדו
| align=center | 727,211
|-
| align="center" | 8
| פורטלנד
| align="center" |אורגון
| align="center" | 654,741
|-
| align="center" | 9
| לאס וגאס
| align="center" |נבדה
| align="center" | 651,319
|-
|}

== קישורים חיצוניים ==

* 
* 

==הערות שוליים==

קטגוריה:ארצות הברית: אזורים
__noTOC__
צפון-מזרח ארצות הברית

מדינות צפון-מזרח ארצות הברית
מדינות צפון-מזרח ארצות הברית, לפי [[לשכת מפקד האוכלוסין של ארצות הברית]]
חלוקת ארצות הברית לאזורי מפקד
צפון-מזרח ארצות הברית (באנגלית: Northeastern United States) הוא אחד מארבעת אזורי מפקד האוכלוסין של ארצות הברית והוא כולל את המדינות:
* מיין
* ניו המפשייר
* ורמונט
* מסצ'וסטס
* רוד איילנד
* קונטיקט
* ניו יורק
* ניו ג'רזי
* פנסילבניה

אזור צפון-מזרח ארצות הברית הוא האזור המפותח ביותר בארצות הברית מבחינה כלכלית, האזור עם צפיפות האוכלוסייה הגבוהה ביותר, והמגוון התרבותי הגדול ביותר. כ-85% מאוכלוסיית אזור צפון-מזרח ארצות הברית גרה באזורים עירוניים.

== דמוגרפיה ==
=== הערים הגדולות ביותר ===
ניו יורק היא העיר הגדולה ביותר באזור צפון-מזרח ארצות הברית

{| class="wikitable sortable"
|-
! valign=bottom | #
! valign=bottom | שם העיר
! valign=bottom | המדינה בה נמצאת העיר
! valign=bottom | מספר התושבים נכון ליולי 2007
|-
| align=center | 1
| ניו יורק
| align=center |ניו יורק
| align=right | 8,274,527
|-
| align=center | 2
| פילדלפיה
| align=center |פנסילבניה
| align=right | 1,449,634
|-
| align=center | 3
| בוסטון
| align=center |מסצ'וסטס
| align=right | 590,763
|-
| align=center | 4
| פיטסבורג
| align=center |פנסילבניה
| align=right | 311,218
|-
| align=center | 5
| ניוארק
| align=center |ניו ג'רזי
| align=right | 280,135
|-
| align=center | 6
| באפלו
| align=center |ניו יורק
| align=right | 272,632
|-
| align=center | 7
| ג'רזי סיטי
| align=center |ניו ג'רזי
| align=right | 242,389
|-
| align=center | 8
| רוצ'סטר
| align=center |ניו יורק
| align=right | 206,759
|-
| align=center | 9
| יונקרס
| align=center |ניו יורק
| align=right | 199,244
|-
| align=center | 10
| ווסטר
| align=center |מסצ'וסטס
| align=right | 182,669
|}

== קישורים חיצוניים ==

==הערות שוליים==

קטגוריה:ארצות הברית: אזורים
סת' פרנצמן

סת' פרנצמן (באנגלית: Seth J. Frantzman, נולד ב-1981 בארצות הברית) הוא עיתונאי ישראלי, חבר מערכת הג'רוזלם פוסט ואנליסט המזרח התיכון בעיתון זה. מבקר ספרות, פובליציסט ובעל טור. מאמריו הופיעו ומופיעים גם בשורה ארוכה של עיתונים וכתבי עת אחרים, כמו הפורוורד, The Spectator, juedische-allgemeine, The National Interest, The Moscow Time, National Review ועוד, רשתות כמו אל ג'זירה באינטרנט, ואתרי אינטרנט כמו פורום המזרח התיכון, אתר מידה, The Algemeiner ועוד. ד"ר לגאוגרפיה (מהאוניברסיטה העברית) ועמית במכון ירושלים לחקר שווקים.

== קורות חיים ==
נולד ב-1981 במיין, ארצות הברית. אביו היה צאצא למהגרים יהודים מאודסה ואימו נולדה למשפחה יהודית ממסצ'וסטס. סיים תואר ראשון באוניברסיטת אריזונה וכבר אז התבטאה ברבים השקפתו השמרנית בחיים, כשייסד בקמפוס מועדון סטודנטים רפובליקני. הגיע לראשונה לישראל ב-2002 ועלה סופית ב-2007. כאן הצטרף למכון ירושלים לחקר שווקים כעמית מדיה ולתקופה מסוימת גם למרכז הבינתחומי הרצליה כעמית מחקר. עבד כמרצה באוניברסיטת אל קודס המזרח ירושלמית ובמקביל המשיך בלימודיו באוניברסיטה העברית וסיים בה תואר שני ודוקטורט בגאוגרפיה.

בגיל 27 תמצת את השקפת עולמו המלווה אותו עד היום במאמריו הרבים: "אסלאמיזם הוא הסכנה הגדולה ביותר הנשקפת כיום למערב. ובטוויסט מוזר של הגורל, יכול להיות שזה גם מה שמגיע למערב".

בספטמבר 2019 יצא לאור בהוצאת גפן ספרו After Isis:: America, Iran and the Struggle for the Middle East.

== מדגם מאמרים ==
* [https://web.archive.org/web/20190418090610/https://www.jewishbookcouncil.org/book-reviewer/seth-j-frantzman מבחר ביקורות ספרים], באתר Jewish Book Council
* [https://www.jpost.com/Opinion#/search מאמרים אחרונים בג'רוזלם פוסט]
* [https://www.aljazeera.com/profile/seth-j-frantzman.html מאמרים באל ג'זירה]
* [https://blogs.spectator.co.uk/author/dummy_klkev82jz0kqpgs5p4ktqqfst8vexample-com/ מאמרים ב-The Spectator]
* [https://forward.com/author/seth-j-frantzman/ מאמרים ב-The Forward]
* [https://nationalinterest.org/profile/seth-j-frantzman מאמרים ב-The National Interest]
* [https://www.themoscowtimes.com/2017/08/22/what-does-netanyahu-want-from-moscow-op-ed-a58720 מאמרים ב-The Moscow Times]
* [http://www.algemeiner.com/author/seth-frantzman/ מאמרים ב-The Algemeiner]
* [https://www.nationalreview.com/author/seth-j-frantzman/ מאמרים ב-The National Review]
* [https://mida.org.il/author/sfrantzman/ מאמרים באתר מידה]

== ראו גם ==
* דניאל פייפס
* בוראק בקדיל

== קישורים חיצוניים ==
* [https://www.jpost.com/Author/Seth-J-Frantzman על סת' פרנצמן], באתר הג'רוזלם פוסט

== הערות שוליים ==

קטגוריה:בעלי טור ישראלים
קטגוריה:עיתונאים ישראלים
קטגוריה:סגל הג'רוזלם פוסט
קטגוריה:סגל מידה
קטגוריה:מבקרי ספרות ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:יהודים אמריקאים
קטגוריה:עולים בשנות ה-2000
קטגוריה:ישראלים ילידי ארצות הברית
קטגוריה:ישראלים שנולדו ב-1981
קטגוריה:אמריקאים שנולדו ב-1981
באטמן ומיסטר פריז: מתחת לאפס

באטמן ומיסטר פריז: מתחת לאפס (באנגלית: Batman & Mr. Freeze: SubZero) הוא סרט גיבורי על מונפש אמריקאי משנת 1998 המבוסס על הקומיקס באטמן מבית DC קומיקס, והוא סרט ספין אוף השני לבאטמן - הסדרה המצוירת. את הסרט ביים בויד קירקלנד ודיבבו אותו קווין קונרוי בתפקיד באטמן ומייקל אנסרה בתפקיד מיסטר פריז.
סיפור הסרט מציג את ניסיונו של מיסטר פריז לרפא את אשתו הקפואה נורה. הסרט דובב לעברית בשם "באטמן ומר קרח" בשנת 1999.

==עלילה==
לאחר מאבק עם באטמן, מיסטר פריז מוצא בית חדש לו ולאשתו הקפואה בקוטב הצפוני, הוא מצרף אליו אינואיטי צעיר ושני דובי קוטב, אך אז מצבה של נורה מתדרדר קשות כשצוללת המתנגשת בקרח תחתיו, לאחר שמיסטר פריז מקפיא את אנשי הצוללת בתור נקמה הוא חוזר לגות'אם סיטי ופונה לעמיתו ד"ר גרגורי בלזון שמחווה את דעתו שעל נורה לעבור השתלת איברים דחופה אך עקב סוג הדם הנדיר שלה אין תורמים מתאימים, מיסטר פריז מצהיר שאין לו כל בעיה להשתמש בתורמת חיה אף אם התרומה עלולה לגרום למות התורמת, על מנת למנוע מן הד"ר לסרב הוא משחד אותו בסכום כסף רב שיכסה את חובותיו.

מיסטר פריז חוטף את ברברה גורדון ומעביר אותה למתקן קידוח נפט בקוטב ומתחיל בפעולות לקראת ההשתלה בעוד שבאטמן ורובין טסים בבאטוינג על מנת לחלץ את ברברה. במהלך העימות ביניהם גורם בטעות דר בלזון שרפה במתקן, וכאשר מיסטר פריז דורש ממנו לבצע את ההשתלה בכל אופן, בוגד בו הד"ר ונמלט אך ספינתו נמחצת תחת הריסות המתקן.

בהמשך הקרב נשברת רגלו של מיסטר פריז אך הוא אומר לבאטמן להציל את נורה אשתו ואת האינואיט הצעיר, ולאחר כך נופל לכאורה אל מותו. באטמן והשאר נמלטים בזמן מן האסדה המתפוצצת.
בסצנה האחרונה של הסרט ניתן לראות את מיסטר פריז שבסופו של דבר שרד, יחד עם דוביו צופה מאושר בהודעת התקשורת ע"כ שבחברת ווין אנטרפרייזס בוצעה השתלה איברים באשתו.

==צוות שחקנים ומדבבים==
* קווין קונרוי - ברוס וויין/באטמן
* מייקל אנסרה - ד"ר ויקטור פריס/ד"ר פריז
* לורן לסטר - דיק גרייסון/רובין
* אפרם זימבליסט הבן - אלפרד פניוורת', משרתו ואיש סודו של ברוס ויין
* ג'ורג' דזונזה - ד"ר גרגורי בלסון
* רוברט קוסטנזו - הבלש הארווי בולוק
* בוב הייסטינגס - המפקח ג'יימס גורדון
* מרי קיי ברגמן - ברברה גורדון/באטגירל
* ליאן שירמר - הבלשית רנה מונטויה

בנוסף, השתתפו השחקנים בריאן ג'ורג', קארל למבלי, טאונסנד קולמן, אד גילברט, טרס מקניל וניל רוס בתפקידי דיבוב שונים.

==ביקורות==
לאחר צאתו קיבל הסרט דירוג גבוה: באתר Rotten Tomatoes קיבל הסרט דירוג של 92%, ונחשב לסרט הטוב ביותר של באטמן עד לצאת הסרט באטמן: מתחת לברדס האדום שקיבל 100%.
במגזין TV GUIDE נכתב ש״הסרט מהנה יותר ופחות קאמפי מאשר סרט הלייב אקשן של ג'ואל שומאכר״. במגזין הוסיפו כי ״על אף שזהו ללא ספק סרט ילדים, עדיין יש בו מספיק סצנות שישמרו על הצופים המבוגרים משועשעים.

היה אף תכנון להוציא המשך לסרט על באטמן עם ארקהם, שבסוף בוטל לטובת הסרט באטמן הדור הבא: שובו של הג'וקר, אך הרעיון של הסרט נוצל לטובת הסדרה המוצלחת של חברת Rocksteady באטמן: ארקהם.

==קישורים חיצוניים==

* [https://web.archive.org/web/20061004155402/http://www.batmanytb.com/movies/subzero/index.php Batman & Mr. Freeze: SubZero @ BYTB: Batman Yesterday, Today and Beyond]

== הערות שוליים ==

קטגוריה:סרטי 1998
קטגוריה:סרטי הנפשה אמריקאיים משנת 1998
קטגוריה:סרטי הנפשה אמריקאיים
קטגוריה:באטמן: סרטי הנפשה
קטגוריה:סרטי אנימציה של DC קומיקס
קטגוריה:סרטי פעולה אמריקאיים
קטגוריה:סרטי גיבורי-על
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
סריאגאש

סריאגאש (בקזחית: Сарыағаш; ברוסית: Сарыагаш) היא עיירה שנוסדה ב-1870 והיא נמצאת במחוז טורקיסטן שבקזחסטן.

==גאוגרפיה==
סריאגאש נמצאת במרחק של כ-92 קילומטרים משימקנט, בירת המחוז, 15 ק"מ מטשקנט, ובמרחק של כ-1,072 קילומטרים מאסטנה, בירת קזחסטן. בנוסף, העיירה ממוקמת ליד הנהר .

הנופים הטבעיים של סריאגאש הם ערבות שנחרשות תחת שדות, יערות טוגאי הנמתחים לאורך גדות הנהר. אשוח, אשוחית, ברוש, עצי מישור גדלים באזורי הפארק של בתי הבראה ומרכזי נופש. בסביבת העיר נמצאים כרמים. סריאגאש היא אחת מאתרי הנופש הרפואיים המפורסמים ביותר בקזחסטן. בעיירה קטנה זו מרוכזים עתודות ענק של שתיית מים מינרליים. במקורות נבנו מתחמי ספא וסנטוריומים מודרניים עם חדרי משאבה משלהם, מרכזים הידרופתיים, מחלקות טיפוליות, בריכות שחייה ואזורי פארק. בעיירת הנופש מפעלים לבקבוק מים מינרלים.

==אקלים==
הטמפרטורה הממוצעת היא 17 מעלות צלזיוס. החודש הכי חם הוא יולי (31 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 589 מילימטרים בשנה. חודש מרץ הוא החודש שיש בו הכי הרבה גשם (118 מ"מ גשם), וחודש יולי הוא החודש שיש בו הכי פחות גשם (3 מ"מ גשם).

==תנועה ותחבורה==
העיירה ממוקמת ליד הכביש A2.

שדה התעופה הקרוב ביותר לסריאגאש ממוקם בטשקנט. עם זאת, הצורך לנסוע דרך מחסום ולעבור את הגבול לאוזבקיסטן שולל למעשה את קרבתו של שדה התעופה. נמל התעופה הבינלאומי של שימקנט ממוקם 130 ק"מ מסריאגאש. שדה התעופה מחובר בטיסות סדירות עם מוסקבה ונובוסיבירסק.

תחבורה ציבורית בסריאגאש - אוטובוסים ומוניות. נהגי מוניות רשמיים ולא רשמיים מציעים גם הם את שירותיהם לתיירים.

==הערות שוליים==

קטגוריה:קזחסטן: ערים
קטגוריה:מקומות מרפא
הנס הלם

הנס הלם (בגרמנית: Hans Helm; 30 ביוני 1909, מינכן, הקיסרות הגרמנית – 24 בינואר 1947, בלגרד, הרפובליקה הפדרלית הסוציאליסטית של יוגוסלביה) היה קצין אס אס בדרגת אובר-שטורמבאנפיהרר אשר כיהן כעוזרו של וילהלם פוקס מפקד איינזצגרופן סרביה, ובהמשך כנספח לענייני האס אס והמשטרה במדינה העצמאית של קרואטיה. נמנה עם האחראים להשמדת יהודי בלגרד ויהודי זאגרב. לאחר מלחמת העולם השנייה נשפט, הורשע והוצא להורג.

==קורות חייו==
הנס הלם נולד במינכן במשפחה מהמעמד הנמוך. הוא סיים לימודי תיכון בעיר הולדתו, החל בלימודים אקדמיים בפילוסופיה מהם נשר ולא סיימם. בהמשך, התגייס למשטרת מינכן וזכה לדרגות קצונה. ב-1937 הצטרף לגסטפו כקצין מודיעין ובמסגרת תפקידו רקם קשרים עם גולי תנועת האוסטאשה אשר התגוררו בגרמניה הנאצית. בין ינואר 1938 ועד אפריל 1941 כיהן כנספח המשטרה של גרמניה הנאצית לבלגרד. במסגרת תפקידו עסק ברקימת קשרים עם מתנגדי המשטר המלוכני בממלכת יוגוסלביה ועם תומכי הרעיון הנאצי, ובכללם אנשי משטרה יוגוסלביים כגון דראגומיר יובאנוביץ' ומילאן אצ'ימוביץ', אשר לימים שיתפו פעולה עם שלטונות הכיבוש.

באפריל 1941, לאחר כיבוש יוגוסלביה מונה לעוזר מיוחד למפקד "איינזצגרופן סרביה" וילהלם פוקס, ובמסגרת תפקידו היה שותף לטיפול במעצר יהודי בלגרד ושילוחם למחנות הריכוז טופובסקה שופה וסיימישטה.
במחצית השנייה של 1941 החל שלטון האוסטאשה במדינת קרואטיה העצמאית בהשמדת יהדות קרואטיה ובמרכזה יהדות זאגרב. מפקדי הגסטפו שלא היו מרוצים מקצב חיסול היהודים בקרואטיה הפעילו לחץ על ראשי האוסטאשה להאצת פעילותם, ולבסוף נטלו את הפיקוד על מבצעי הגירוש. בפברואר 1942 מונה הנס הלם לנספח לעניינים משטרתיים בזאגרב ולאחראי על גירוש היהודים שנותרו באזור קרואטיה. הוא ניהל משא ומתן עם ראשי האוסטאשה על ביצוע הגירושים, ובאוגוסט 1942 בוצעה אקציה ובה נעצרו 1,300 מיהודי זאגרב בעיר וכפרי הסביבה. בהמשך, גורשו העצורים למחנות ההשמדה.

הנס הלם נותר בזאגרב לאחר שחרורה על ידי כוחות הפרטיזנים של טיטו. הוא מצא מסתור בדירתה של פילגשתו אשר עבדה כמזכירתו בעת שכיהן כנספח המשטרתי במקום. ב-1946 יצא לראשונה מדירת המסתור שלו, זוהה על ידי תושבים מקומיים ונעצר על ידי משטרת יוגוסלביה. הלם הועבר לבלגרד ובה הועמד לדין בעוון פשעים נגד האנושות, וב-22 בדצמבר 1946 הורשע ונדון למוות. ב-24 בינואר 1947 הוצא להורג בבלגרד.

==קישורים חיצוניים==
* 
* 

==הערות שוליים==

קטגוריה:שואת יהודי יוגוסלביה
קטגוריה:אנשי אס אס
קטגוריה:המשרד הראשי לביטחון הרייך
קטגוריה:פושעי מלחמה נאצים שהוצאו להורג
קטגוריה:גרמנים שנולדו ב-1909
קטגוריה:גרמנים שנפטרו ב-1947
רכס קנת

רכס קנת (באנגלית: Kenneth Ridge) הוא הרכס הצפוני ביותר מבין שלושה רכסים בולטים בחלק הצפוני של נונאטאקי מאנינג באנטארקטיקה.

== היסטוריה ==
=== גילוי הרכס ===
הנונאטאקים צולמו על ידי חיל הים האמריקאי, במסגרת מבצע קפיצה לגובה (שבמסגרתו נחקרה אנטארקטיקה בעונת המחקר 1947–1946). הננטאקים צולמו מן האוויר על ידי מבצע חיל הים האמריקני היג'ומפ (1946-1947) וכן על ידי משלחת המחקר האנטארקטית הלאומית של אוסטרליה ( Australian National Antarctic Research Expeditions ובקיצור ANARE) בשנת 1957.

בשנת 1965 הגיעה אל הנונאטאקים משלחת המחקר האנטארקטית הסובייטית (Советская антарктическая экспедиция); ובשנת 1967 הגיעה אל הנונאטקים משלחת המחקר האנטארקטית הלאומית של אוסטרליה (ANARE).

=== מקור השם ===
שמו של הרכס ניתן לו על ידי ועדת השמות האנטארקטית של אוסטרליה.

הרכס נקרא על שמו של קנת א. סמית' ( Kenneth A. Smith), שהיה מפעיל רדיו בתחנת מוסון בשנת 1969, וחבר במשלחת החקר האוסטרלית להרי הנסיך צ'ארלס.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7864 רכס קנת] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2301 רכס קנת] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7460&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קנת] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/forecast/14-days/kenneth-ridge_antarctica_6635996 תחזית מזג אוויר עדכנית ארוכת טווח עבור רכס קנת]

== הערות שוליים ==

קנת
נונאטאק סנטינל

נונאטאק סנטינל (באנגלית: Sentinel Nunatak; מילולית: נונאטאק השומר או נונאטאק הזקיף) הוא נונאטאק גבוה ושחור, שצורתו פירמידה, המצוי בפתחו של קרחון דריגאלסקי, בחוף נורדנשלד בארץ גרהאם שבאנטארקטיקה. 

גובהו של הנונאטאק 680 מטרים מעל פני הים.

== היסטוריה ==
=== גילוי הנונאטאק ===

הנונאטאק מופה לראשונה על ידי סקר שטחי חסות איי פוקלנד בשנת 1947.

=== מקור השם ===

הנונאטאק נקרא בשם זה בשל היותו ניצב בפתח קרחון דריגאנלסקי, כאילו הוא שומר הסף שלו.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13571 נונאטאק סנטינל] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/57428 נונאטאק סנטינל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=13020&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק סנטינל] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=13571&fid=antgeo_121 תצלום לוויין של אזור נונאטאק סנטינל]

== הערות שוליים ==

סנטינל
סנטינל
JAC J5

JAC J5 היא מכונית משפחתית מתוצרת יצרנית הרכב הסינית JAC Motors (שם רשמי: "Anhui Jianghuai Automobile Co., Ltd", שם בסינית: "江淮汽车") אשר יוצרה בין השנים 2011–2017, הדגם החשמלי iEVA50 מיוצר ממרץ 2018.

==תצורות==
* 4 דלתות - סדאן.
* 5 דלתות - הצ'בק.

==דגמים==
* Heyue Sedan - דגם סדאן, מנוע בנזין. מחיר היחידה בהשקה עמד על 62,800 - 75,800 רנמינבי. במרץ 2014 עברו דגמי "Heyue Sedan" מתיחת פנים. מחיר היחידה עמד על 73,800 - 98,800 רנמינבי (מרץ 2014, בסין).
* JAC iEVA50 - מנוע חשמלי, הספק 116–150 כ"ס. הדגם הושק במרץ 2018. המצבר ממוקם מתחת למושבים האחוריים. טווח נסיעה - 500 ק"מ.
* JAC Heyue Sedan Sport - דגם ספורט, הושק במאי 2012, מחי היחידה עמד על 87,800 רנמינבי (שנת 2012, בסין).

==תמונות==
רכבי מנוע בנזין
<gallery mode="packed" heights="140">
קובץ:JAC J5 1.5 SE 2013 (10414431144).jpg | דגם "JAC J5", שנת 2013
קובץ:JAC J5 1.5 SE 2013 (15196393433).jpg | דגם "JAC J5", שנת 2013
</gallery>

דגמי רכב חשמלי מונע מצבר
<gallery mode="packed" heights="140">
קובץ:IEVA50 001.jpg | דגם "IEVA50"
קובץ:IEVA50 002.jpg | דגם "IEVA50"
</gallery>

==ראו גם==
* Refine M2
* Refine M4
* JAC Yueyue
* JAC Rein
* JAC Binyue
* JAC iEV6E
* Refine S7

== קישורים חיצוניים ==

* 
* 
* [http://www.jac.com.cn/jacweb/iev6e/20170406/6072.shtml אתר היצרן] (jac.com.cn/jacweb/iev6e)

==הערות שוליים==

קטגוריה:דגמי מכוניות שהושקו ב-2011
קטגוריה:מכוניות משפחתיות
קטגוריה:מכוניות חשמליות
קטגוריה:כלי רכב המיוצרים בסין
J5
באטמן: דם רע

באטמן: דם רע (באנגלית: Batman: Bad Blood) הוא סרט גיבורי על מונפש אמריקאי משנת 2016, המבוסס על הקומיקס באטמן מבית DC קומיקס.
הסרט אומנם אינו עיבוד של סיפור כלשהו מהקומיקס, אך הוא מבוסס חלקית על עלילת הלוויתן מאת גרנט מוריסון.

==עלילה==
באטוומן נאבקת בכנופיית פושעים בגות'האם סיטי ביניהם פיירפלי, המחשמל ועוד, באטמן מגיע ונאבק במי שלכאורה מנהיג את הכנופיה אשר נקרא הרטיק, הרטיק מפוצץ חומר נפץ אשר מותקן במקום, באטמן מעיף את באטוומן אל מקום בטוח ולכאורה נהרג בפיצוץ.

שבועיים אחרי אלפרד פניוורת' המודאג שולח אות מצוקה לנייטווינג, דמיאן ויין צופה אף הוא בידיעה על היעלמותו של באטמן וחוזר לגות'אם סיטי. קתרין קיין נפגשת עם אביה ג'ייקוב ומסבירה לו שהיא מרגישה אשמה במות הבאטמן, בעברה היא עברה טראומה כאשר נחטפה עם אמה ואחותה עבור כופר, ובחילוץ נהרגו הן בעוד היא שרדה, לאחר שניצלה על ידי באטמן משוד החליטה שלעולם לא תצטרך להינצל שוב ונהייתה לבאטוומן.

בזמן שהיא מדברת עם אביה מבחינה בבאטמוביל העוברת ברחוב ועוקבת אחריה ורואה את באטמן ורובין, היא מסיקה לפי החליפה הישנה שזהו נייטווינג ומספרת לו את מה שראתה אך אומרת שלדעתה באטמן לא נהרג. באותו זמן הרטיק כופה על לושיוס פוקס לפתוח עבורו את הכספת בתעשיות ויין על ידי איום על בנו, נייטווינג ורובין מגיעים לשם ובקרב הרטיק הורג את המחשמל כאשר הוא מנסה להרוג את רובין, ועוזב עם השאר.

באותו לילה כאשר רובין נכנס למערת העטלף הוא נחטף על ידי הרטיק לבסיס בו נמצא גם אביו ברוס, הוא מתגלה כשיבוט של דמיאן ויין ומסביר שברצונו לקחת לו את רגשותיו כדי שירגיש כמותו, טליה אל גול אמו של דמיאן מתגלת כאחראית על המזימה, טליה כועסת שבנה הובא והורגת את הרטיק כשהיא מסבירה שעקב רצונו לרגשות הוא שיבוט פגום. נייטווינג ובאטוומן מגיעים למקום באמצעות אות GPS שהותקן בחליפתו של רובין ונאבקים בשומרים בסיוע לוק פוקס בעל חליפת באטווינג שמגיע למקום. הם מחלצים את באטמן ורובין מן הבסיס הקורס בעוד טליה ואנשיה נמלטים, וחוזרים לגות'אם.

כעבור שבוע ברוס ויין המאושש מגיע לפסגה של תעשיות ויין בעוד נייטווינג מנסה לאתר מידע על תוכניות ההמשך של טליה וליגת הצללים שלה, כאשר לוק חושף את התוכנית שהיא לבצע שליטה מוחית על מנהיגי העולם שכולם נמצאים בפסגה, הם מבינים שברוס ויין נשלט בידי טליה ויוצאים לפסגה על מנת לעצור את המזימה, לאחר קרב קשה שבו נהרגים כל הנבלים של טליה, באטמן משתחרר משליטתה והיא נמלטת אך נבגדת על ידי אחת מצוותה ומתרסקת.

לקראת הסיום, נראה ברוס תומך בדמיאן על מות אמו, סצנת הסיום של הסרט מראה את משפחת העטלף כולל באטגירל ברחובות גות'אהם.

==צוות מדבבים==
* ג'ייסון או'מרה - ברוס ויין/באטמן
* איבון סטרהובסקי - קתרין קיין/באטוומן
* סטיוארט אלן - דמיאן ויין/רובין
* שון מאהר - דיק גרייסון/נייטווינג
* מורנה בקרין - טליה-אל-גול
* גאיוס צ'ארלס - לוק פוקס/באטווינג
* רובין אטקין דאונס - ג'רוויס טץ'/הכובען המטורף

==ביקורות==
הסרט זכה לביקורות חיובית ודירוגו הממוצע הוא 7.6/10, באתר Rotten Tomatoes קיבל 100% בהתבסס על 5 ביקורות.
הסרט הרוויח 4,459,728 דולרים.

==קישורים חיצוניים==
* 

==הערות שוליים==

קטגוריה:סרטי 2016
קטגוריה:סרטי הנפשה אמריקאיים
קטגוריה:באטמן: סרטי הנפשה
קטגוריה:סרטי אנימציה של DC קומיקס
קטגוריה:האחים וורנר הנפשה: סרטים
קטגוריה:שיבוט בקולנוע
קטגוריה:סרטי אנימציה שיצאו ישירות בפורמט לצפייה ביתית
מגדל הזבובים

מגדל הזבובים, (ידוע גם בשמו הערבי "אל מנארה") הוא מבנה מבוצר השוכן על אי קטן במפרצה של העיר עכו. המגדל הממוקם סמוך אל הכניסה אל הנמל והמגדלור הנמצא סמוך למרינה של העיר עכו ניתבו על תנועתן של ספינות אשר הגיעו לנמל עכו.

==היסטוריה==
נמל עכו נוצר על ידי בנייתם של שני מזחים אשר סגרו את מפרצה של עכו. על המזח המערבי נבנה מגדל הזבובים בתקופתם של הפיניקים. סקר ארכאולוגי, שנערך במקום על ידי אוניברסיטת חיפה מצא כי המגדל עומד על מזח שנבנה בתקופה ההלניסטית ושופץ בתקופה הרומית. ייתכן כי שובר הגלים הבנוי מדרום לנמל, והמדרגות שלמרגלות מגדל הזבובים שימשו רציף לפריקה ולטעינה לנמל עכו.

בשנות השבעים התקיים סקר ארכאולוגי שנערך על ידי המרכז ללימודי ים באוניברסיטת חיפה. במהלכו של הסקר, נחשפו יסודותיו של המבנה מתחת למגדל ובין היתר נחשפו שרידי אונייה, שייתכן וטובעה בזמן המצור של נפוליאון על העיר עכו בשנת 1799.

בשנת 2020 נפל חלק גדול מהקיר המזרחי של המגדל, וחלקו צנח לתוך המים.
טקסט=
<br />

==מקור השם==

השם "מגדל הזבובים" היה שגור בפי הנוצרים והמוסלמים. ייתכן כי הקריבו במקום קורבנות, והמקום היווה משכן נוח לזבובים שנמשכו לריח. שמו של המגדל אינו מופיע בכתובים המתארים את המקום מימי מסעות הצלב. שמו הערבי של המגדל: ברג' א-דבאן. בסמוך למגדל הזבובים ניצב מגדלור. שמו של המגדל ניתן לו על ידי הצלבנים, אשר טעו לחשוב את עכו לעקרון הפלשתית, ואת המבנה המבוצר למקדשו של האל בעל זבוב.

==קישורים חיצוניים==

* רן שפירא, [https://www.haaretz.co.il/misc/1.1393372 תעלומת הקרב מול מגדל הזבובים]. אתר הארץ.

==הערות שוליים==

קטגוריה:עכו: מבנים
קטגוריה:ארכאולוגיה של ארץ ישראל
קטגוריה:ישראל: מגדלים
קטגוריה:עכו העתיקה
אלכסנדר אידיר

אלכסנדר אידיר (בצרפתית: Alexandre Iddir; נולד ב-21 בפברואר 1991) הוא ג'ודוקא צרפתי אשר מתחרה בקטגוריית המשקל עד 100 ק"ג ומחזיק בשתי מדליות ארד מאליפויות אירופה (2014 ו-2021).

במרץ 2014 אידיר זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי סמסון. ב-18 באוקטובר אותה השנה הוא זכה במדליית זהב בגראנד פרי טשקנט לאחר שניצח בגמר את קיריל דניסוב הרוסי בניקוד איפון לאחר תרגיל סודה-צוריקומי-גושי מוצלח. 

באליפות אירופה 2014 שנערכה במונפלייה שבצרפת, זכה אידיר במדליית ארד בקטגוריית המשקל עד 90 ק"ג. בסיבוב הראשון הוא ניצח את וולטר פצ'נטה האיטלקי, בשמינית הגמר הוא ניצח באיפון את גרגו פוגאשי ההונגרי לאחר דקה ו-18 שניות וברבע הגמר ניצח שוב באיפון את שאהין גראמאנוב האזרי לאחר ריתוק מוצלח. בחצי הגמר אידיר הפסיד באיפון לקיריל וופרוסוב הרוסי 12 שניות לסיום ונשר לקרב על מדליית הארד בו גבר באיפון על יואקים דוורבי השוודי 4 שניות לסיום הקרב.

אידיר זכה בשתי מדליות כסף בגראנד סלאם פריז היוקרתי בשנים 2015 ו-2016. הוא נבחר לייצג את צרפת במשחקים האולימפיים בריו דה ז'ניירו 2016 בקטגוריית המשקל עד 90 ק"ג וסיים במקום השביעי לאחר שהודח ברבע הגמר אחרי שני ניצחונות ושני הפסדים.

לאחר אולימפיאדת ריו 2016 אידיר עבר לקטגוריית המשקל עד 100 ק"ג. בינואר 2019 הוא זכה במדליית זהב בגראנד פרי תל אביב לאחר שניצח בגמר את בנג'מין פלטצ'ר האירי. באליפות אירופה 2021 אשר נערכה בליסבון זכה אידיר בפעם השנייה במדליית הארד לאחר שניצח בווזארי את איליה סולמאנידזה הגיאורגי.

באולימפיאדת טוקיו 2020, אידיר זכה יחד עם נבחרת צרפת במדליית הזהב בתחרות הקבוצתית לאחר שניצחו בגמר את נבחרת יפן. בתחרות האישית הוא הודח בסיבוב הראשון.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2014
| גראנד פרי
| טשקנט
| 
|-
| 2019
| גראנד פרי
| תל אביב
| 
|-
| 2019
| גראנד פרי
| אנטליה
| 
|}

==קישורים חיצוניים==

==הערות שוליים==

קטגוריה:ג'ודוקא צרפתים
קטגוריה:ג'ודוקא באולימפיאדת ריו דה ז'ניירו (2016)
קטגוריה:צרפתים שנולדו ב-1991
קטגוריה:אלופים אולימפיים צרפתים באולימפיאדת טוקיו (2020): ג'ודו
חופשי

חופשי הוא אלבום האולפן התשיעי של הזמרת הישראלית מרגלית צנעני. האלבום יצא לאור בפברואר 1997, בהוצאת חברות התקליטים מגנט הפקות והד ארצי.

הסינגל השלישי מתוך האלבום "קפה אלהמברה", הפך ללהיט והצליח להיכנס אל מצעד הפזמונים השנתי של רשת ג'.

== רקע והפקה ==
האלבום ממשיך את הקו הים תיכוני – בלוז של האלבום הקודם ארץ אש וארץ ים שיצא בשנת 1995. באלבום זה, לקחה מרגלית צנעני חלק בהלחנת השיר "קפה אלהמברה", אותו כתבה המשוררת רחל שפירא. בין היתר, מרבית שירי האלבום הופקו על ידי ירוסלב יעקובוביץ'. מרבית שירי האלבום מאופיינים כשירים ים-תיכוניים.

מתוך האלבום, יצאו חמישה סינגלים "חופשי", "ציפיות", "קפה אלהמברה", "גם אני", ו"נוגעת בתהילה". הסינגלים יצאו בין דצמבר 1996 לאוגוסט 1997.

== רשימת רצועות ==

== קישורים חיצוניים ==

* [https://www.youtube.com/watch?v=W-O6e5NmLdg הקלטת השיר קפה אלהמברה] באתר יוטיוב

== הערות שוליים ==

קטגוריה:אלבומי 1997
קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי ירוסלב יעקובוביץ'
קטגוריה:אלבומי חברת הד ארצי
ארץ אש וארץ ים

ארץ אש וארץ ים הוא אלבום האולפן השמיני של הזמרת הישראלית מרגלית צנעני. האלבום יצא לאור בפברואר 1995, בהוצאת חברת התקליטים האחים ראובני.<ref></ref> בתקופה בה יצא האלבום, נפגעה צנעני בתאונת דרכים, בה נפגע גם האמרגן שלה, אשר ראובני. זהו האלבום האחרון של הזמרת בהוצאת חברת התקליטים, שצנעני הייתה מבין הזמרים המזוהים עמה.

לאחריו את יתר אלבומיה הוציאה בהוצאת חברת התקליטים הפרטית שלה.

== רקע והפקה ==
את מרבית שירי האלבום הלחינה מרגלית צנעני לבדה. שניים מתוכם הולחנו על ידי יאיר אלוני. בין היתר, נכתבו שירי האלבום על ידי הפזמונאים והמוזיקאים רחל שפירא, חוה יעקובר, ארלט ספדיה ונורית בת-שחר צפריר. השיר "סבך הקשר", נכתב והולחן על ידי צנעני עצמה. עוד בלט באלבום השיר "אלה אלה" ללחן יווני.

מתוך האלבום, יצא כסינגל ראשון לרדיו שיר הנושא "ארץ אש וארץ ים" בדצמבר 1994.

== רשימת רצועות ==

== צוות ==

== קישורים חיצוניים ==

== הערות שוליים ==

קטגוריה:אלבומי 1995
קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי ירוסלב יעקובוביץ'
קטגוריה:אלבומי חברת האחים ראובני
הצ'ופצ'יק של הקומקום

הצ'ופצ'יק של הקומקום הוא מערכון קומי של הגשש החיוור מאת דן אלמגור. הוא היה חלק ממערכון "הכה את המומחה", פרודיה על תוכניות הרדיו, בה מוצגים קטעים של שאלות למומחים, ראיונות וכתבים.

מערכון זה זכה להצלחה רבה, והוא מהבולטים ביותר מבין מערכוני הגשש החיוור. הצירוף "הצ'ופצ'יק של הקומקום" נהיה למטבע לשון בתרבות הישראלית לדקדקנות בכל פרט בשפה העברית, והקפדה יתרה על תקינות לשונית. מוצגים בו גם הבדלי משלב ואי הבנות בגללם.

==עלילה==

המערכון פותח בהצהרה של הקריין הראשי (גברי בנאי) אחד המאזינים (ישראל פוליאקוב), מחייג כדי לשאול איך מכנים בעברית את "הצ'ופצ'יק של הקומקום". מומחה הלשון הקפדן (שייקה לוי) ממהר לתקן כל שיבוש של המאזין, שרק לאחר כמה תיקונים מצליח לשאול: . גם לאחר השאלה מומחה הלשון עדיין לא עונה מיד, אלא מתקן תחילה את שאלתו של המאזין. לבסוף, הוא מסביר לו, כי השם הוא זרבובית ומתאר את הצורה המנוקדת של המילה ואת נטייתה. המאזין שביקש תשובה קצרה בלבד, מנתק בזעם את השיחה ואומר: . מומחה הלשון מנצל גם את ההזדמנות הזו כדי לתקן שוב: .

==שורות בולטות==
* 
* 
* 
* 

==שיבושי לשון המוצגים במערכון==
* - פתח לפני ה ח וע קמוצות מוחלף בסגול. כיום האקדמיה ללשון העברית מתירה את שתי הצורות.
* .
* - מקורה של מילת היחס הוא מלשון חז"ל והיא משמשת שם לסיבה. השגיאה היא שימוש בה לתכלית.
* - שגיאה נפוצה ביידוע צירוף סמיכות: יידוע הנסמך במקום הסומך. בנוסף מכיוון שהבי"ת אחרי שווא נע היא נהיית רפה.
* - הטעמת מלעיל במקום מלרע. מקור המילה בלשון חז"ל מלטינית cucuma, או מיוונית koukkoumion.
* - סיומת השייכות בערבית המקבילה לעברית.

==ראו גם==
* נח בשבע שגיאות
* קוצו של יוד

==קישורים חיצוניים==
* [https://www.youtube.com/watch?v=WqCohLl7OqI מערכון הצ'ופצ'יק של הקומקום]
* [https://www.youtube.com/watch?v=z18kg5S6xgk המערכון בשחור לבן]

==הערות שוליים==

קטגוריה:הגשש החיוור
אמנון טווסי מנומר

דג גדול שנתפס באמזונאס בברזיל
אמנון טווסי מנומר (שם מדעי: Cichla temensis) הוא מין דג גדול ממשפחת האמנוניים החי בנהרות ואגמים באמריקה הדרומית והוא המין הגדול ביותר של אמנון, קרוב מאוד למין אמנון קיסרי מאפריקה ואולי אף גדול יותר.

אמנון זה יכול להגיע לאורך של 1 מטר ולמשקל 13 ק"ג והוא בעל גוף המזכיר מבנה של דגי בס הבנוי לתאוצה במהירות. הוא בעל לסת גדולה בעלת שיניים גדולות והוא בעל סנפיר גב מפרשי מורכב מזיזים פרוקים. הוא בעל זנב גדול העוזר לו להאיץ במהירות לעבר טרף במים ובעל סנפירי חזה רחבים. בעוד הצעירים והנקבות אפורים ומנומרים בנקודות לבנות, הזכרים בעלי צבע ירוק בהיר-צהוב עם בטן אדומה בולטת ולגופם פסים אופקיים כהים ובעונת הרבייה מגדלים מצח בולט מאוד. על הזנב ישנו כתם עין המשמש לפיתוי טורפים כדי להרחיק אותם מהראש.

תפוצת האמנון הוא בריו נגרו ובאורינוקו וכן בכמה יובלים באמזוניה בברזיל, ונצואלה וגיאנה. הדג שוחה לעיתים בנהרות מלאי טאנין הצובעים את המים בשחור. הוא חי במים עמוקים וגם בקרבת הגדות על סלעים וצמחייה קרקעית. הוא טורף של דגים אחרים ובעיקר להקות של טטרות ומיני חריתאים נוספים. אמנון זה הופץ בידי האדם גם לפלורידה, טקסס וסינגפור, שם הוא פוגע ביצורי המים הטבעיים.

==ראו גם==
* אמנון בס פרפרי

==קישורים חיצוניים==

קטגוריה:בעלי חיים שתוארו ב-1821
קטגוריה:טקסונים שתוארו בידי אלכסנדר פון הומבולדט
קטגוריה:אמנוניים
קטגוריה:ברזיל: דגי מים מתוקים
קטגוריה:דגי האמזונאס
ציקלה

ציקלה (שם מדעי: Cichla) הוא סוג של דגי גרם ממשפחת האמנוניים שהם דגים גדולים יחסית למשפחתם וכוללים את המינים הגדולים ביותר (לצד המין אמנון קיסרי מימת טנגניקה). דגים אלה חיים באמריקה הדרומית בנהרות, ביצות ואגמים בברזיל, ונצואלה וגיאנה.

דגי סוג זה יכולים להגיע לאורך של 1 מטר ולמשקל 13 ק"ג אצל המין אמנון טווסי מנומר. הם בעלי צבעים ראוותנים של ירוק בהיר-צהוב עם צידיים בעלי פסים אופקיים כהים. ראשם גדול ועבה ומזכיר ראש של דגי בס בעלי שפתיים משורבבות ומצח רחב. דגים אלה יטרפו דגים קטנים מהם ומגוונים גם ברכיכות וחרקים. חלקם מהווים דגי מאכל או דגי ספורט לתושבי האמזונאס, האורינוקו ויובלים קטנים לאורך תפוצתם, לעיתים גם במים כהים עמוסי טאנין. כמה מהמינים הופצו הרחק מחיותם הטבעית שם הם פוגעים במינים הטבעיים.

==מינים==
* Cichla intermedia
* Cichla jariina
* Cichla kelberi
* Cichla melaniae
* Cichla mirianae
* אמנון בס טווסי (Cichla monoculus)
* Cichla nigromaculata
* אמנון בס פרפרי (Cichla ocellaris)
* Cichla orinocensis
* Cichla pinima
* Cichla piquiti
* Cichla pleiozona
* אמנון טווסי מנומר (Cichla temensis)
* Cichla thyrorus
* Cichla vazzoleri
==קישורים חיצוניים==

קטגוריה:בעלי חיים שתוארו ב-1801
קטגוריה:אמנוניים
קטגוריה:טקסונים שתוארו בידי יוהאן גוטלוב שניידר
קטגוריה:טקסונים שתוארו בידי מרקוס אליעזר בלוך
יום ראשון אחר הצהריים על גדות האי לה גראנד ז'אט

"יום ראשון אחר הצהריים על גדות האי לה גראנד ז'אט" (בצרפתית: Un dimanche après-midi à l'Île de la Grande Jatte) הוא ציור משנת 1884 של הצייר הצרפתי ז'ורז' סרה. בציור נראים פריזאים בפארק על גדת נהר הסיין. הציור מוצג במכון האמנות של שיקגו.

הציור צויר בין מאי 1884 למרץ 1885 ובין אוקטובר 1885 למאי 1886. בשלב הראשון של יצירת הציור, צייר סרה את הציור באמצעות טכניקות אימפרסיוניסטיות ובשלב השני הוא הוסיף את הנקודות, אשר היו טכניקה חדשנית באותה עת ונקראה אז . היום מכונה הטכניקה פוינטיליזם. בתמונה, שבה נראה האי לה גראנד ז'אט שבנהר הסיין, מוצגים 48 אנשים, 8 סירות, 3 כלבים, קוף, וסוס שמושך עגלה ברקע.

היצירה הוצגה לראשונה ב־1886 באולם "" וזיכה את סרה בתואר נאו־אימפרסיוניסט. הציור התפרסם ונתן השראה לציירים פוסט-אימפרסיוניסטים רבים ובהם וינסנט ואן גוך וקלוד מונה.

== בתרבות הפופולרית ==
* המחזמר של סטיבן סונדהיים "יום ראשון בפארק עם ג'ורג'" מבוסס על הציור. המחזמר זכה בפרס פוליצר לתיאטרון ב־1985.
* הציור מופיע בסרט הקולנוע "שמתי ברז למורה" משנת 1986.
* הציור מופיע באחד הקטעים שמופיעים במהלך הצגת הקרדיטים בסוף הסרט "אחי הדוב" בתור ציור קיר של הדובון קודה.
* הציור היווה השראה לתמונת הנושא של סדרת הקומדיה האמריקאית "המשרד".
* שרבוט גוגל של הציור נעשה ב-2 בפברואר 2021, לציון 162 שנים להולדתו של סרה.

== קישורים חיצוניים ==

* 

== הערות שוליים ==

קטגוריה:ציורים מהמאה ה-19
קטגוריה:ז'ורז' סרה
מצות אביב

מצות אביב הוא מפעל ומאפיית מצות ישראלי. המפעל, שהוקם בשנת 1887 ביפו, ממוקם, נכון ל-2019, ברחוב ז'בוטינסקי בבני ברק. המאפייה גם מייצאת מצות לארצות הברית, רוסיה, מדינות אירופה, אוסטרליה, דרום אפריקה ומדינות נוספות.

==היסטוריה==
בשנת 1887 עזבו משפחת זליבנסקי את כפר שעליב ברוסיה הלבנה, עלו לארץ ישראל, התיישבו ביפו ופתחו מאפייה למצות ודברי מאפה. כעבור שנתיים עברה המשפחה לשכונת נווה צדק בתל אביב, וב-1890 פתחו את המאפייה בשנית. בשנת 1949 עברה המאפיה לרחוב ז'בוטינסקי בבני ברק.

במהלך השנה המפעל מייצר מצות, קמח מצות, קרקרים, עוגיות וביסקוויטים ועוד. לחג הפסח מייצר המפעל מגוון רחב של מצות, קמח מצה, עוגיות ומוצרים נוספים כשרים לפסח. המפעל עומד תחת השגחת הכשר הרב לנדא. מוצרי פסח עומדים בהשגחת הרב אליעזר שמחה וייס (רבנות בני ברק). כמו כן למפעל יש הסמכות של תווי התקן הבינלאומיים ISO ו-FSSC.

בשנת 2012 נאפתה במאפייה המצה הגדולה בעולם.

== קישורים חיצוניים ==
* 

* 
* 
* 
* 
* 
* , 
* 
* 

==הערות שוליים==

קטגוריה:חברות מזון ישראליות
קטגוריה:בני ברק: חברות
קטגוריה:מצות
קטגוריה:מאפיות בישראל
קטגוריה:מאפיות כשרות
קטגוריה:חברות משפחתיות ישראליות
קטגוריה:ישראל: חברות שהוקמו ב-1887
Alibi (ערוץ טלוויזיה)

Alibi הוא ערוץ טלוויזיה בריטי המשודר בתשלום, שהושק ב-1 בנובמבר 1997, בשם UKTV, אך מאז 7 באוקטובר 2008 שמו שונה ל-Alibi.

== היסטוריה ==
הערוץ הושק בתחילה כחלק מרשת UKTV החדשה מבית היוצר של ערוץ 4, ב-1 בנובמבר 1997. הערוץ, בשמו המקורי UK Arena, התמקד בתוכניות אומנות ונקרא על שם תוכנית הדגל של ה-BBC, שעסקה באומנות ונקראה Arena (ה-BBC, באמצעות BBC Worldwide, החזיק בחצי ממניות הערוץ). עם זאת, בעקבות מדרוג מאכזב בתחילה, הורחב מגוון התוכן שהציע הערוץ, לכדי כך שהוא כלל גם סדרות דרמה, ושמו שונה ל-UK Drama, ב-31 במרץ 2000. השירות נמשך, עם נתוני צפייה גבוהים יותר, עד 8 במרץ 2004, כאשר יחד עם יתר הרשת, שונה שמו ל-UKTV Drama, על מנת להבליט את המותג UKTV. 

בעקבות ההצלחה והמיתוג מחדש של הערוץ UKTV G2 בשם Dave, יתר רשת UKTV עברה מיתוג מחדש דומה. הערוץ שינה את שמו ל-Alibi ב-7 באוקטובר 2008, וההפקות ששודרו בערוץ הצטמצמו לדרמות פשע בלבד. כל הדרמות שאינן דרמות פשע הועברו לערוץ Gold, או לערוץ הדגל החדש Watch.

== ערוצי משנה ==
=== Alibi +1 ===
שירות Alibi +1 הושק במקור ב-2 במאי 2006, בשם UKTV Drama +1, והוא שידר את כל תוכניות הערוץ הרגיל באיחור של שעה. 
סמליל הערוץ בין 2008 ל-[[2015]]

=== Alibi HD ===
ב-29 ביולי 2011 הודיעה UKTV כי היא חתמה על עסקה עם BSkyB ותשיק שלושה ערוצים חדשים ב-HD. גרסת ה-HD של Alibi הושקה ב-3 ביולי 2012, באיחור ניכר אחרי Dave HD ו-Watch HD, שהושקו באוקטובר 2011.

== ראו גם ==
* BBC One
* ערוץ 4
* ITV

== קישורים חיצוניים ==
* 

* [https://archive.today/20121210051914/http://thetvroom.com/uktv UKTV ב-The TV Room]

== הערות שוליים ==

קטגוריה:ערוצי טלוויזיה בריטיים
בית"ר ירושלים (כדורגל נשים)

בית"ר ירושלים נשים הוא מועדון כדורגל ישראלי לכדורגל נשים מירושלים, אשר משחק בליגה הלאומית לכדורגל נשים ובגביע הלאומי לנשים. המועדון מזוהה עם מועדון הכדורגל בית"ר ירושלים ומתאמן ומשחק בבסיס האימונים של הקבוצה במתחם בית וגן.

== היסטוריה ==
המועדון היה בין הראשונים שהוקמו בישראל, כאשר התאחדות הכדורגל הקימה את ליגת הנשים. בגביע הנשים הישראלי, ההישג הטוב ביותר של המועדון היה בשנת 2000, שבו המועדון העפיל עד לשלב רבע הגמר. המועדון שיחק בליגה עד 2007, למעט בעונת 2003/2004 כאשר בשל קשיים כלכליים המועדון פורק זמנית. בעונת 2005/2006 המועדון סיים בתחתית טבלת הליגה והורד לליגה השנייה שהוקמה לעונה הבאה. המועדון סיים במקום השני בליגה עונה לאחר מכן והיה אמור לעלות לליגה הבכירה. עם זאת, הוחלט לבסוף על פירוק המועדון.

בשנת 2019 הוכרז על הקמת המועדון מחדש, זאת על מנת להשתתף בעונת 2019/2020 בליגה הלאומית לנשים. עם זאת, כשלושה חודשים לאחר ההקמה, בעקבות החלטת ההתאחדות להציב את הקבוצה בליגה הארצית, המועדון חזר בו והחליט על הפסקת הפעילות. שחקניות הקבוצה יצאו במאבק תקשורתי ממושך, אשר בסופו הוחלט כי הקבוצה תשוב לפעילות בליגה הארצית.

בתום עונתה הראשונה, 2019/2020, קבוצת הנשים העפילה לליגה הלאומית. בשנה לאחר מכן, בעונת 2020/2021 סיימה הקבוצה במקום הרביעי לאחר עונה רצופת ניצחונות. כעת, הקבוצה משתתפת בעונה 2021/2021.

מלבד פעילותן על המגרש, קבוצת הנשים חורטת על דגלה שוויון וסובלנות לכלל הקבוצות בחברה הישראלית. הקבוצה מורכבת מנשים דתיות, חילוניות, ערביות ויהודיות אשר משחקות ונלחמות יחד, על המגרש ומחוץ לו. בין היתר, הקבוצה פועלת כנגד אלימות נגד נשים, למען בעלי מוגבלויות, ונלחמת כנגד גזענות ובעד קבלת האחר והאחרת.

== קישורים חיצוניים ==
* 

* [https://web.archive.org/web/20141213150456/http://football.org.il/Clubs/Pages/TeamDetails.aspx?TEAM_ID=3332 בית"ר ירושלים נשים] באתר ההתאחדות לכדורגל
* 

== הערות שוליים ==

קטגוריה:בית"ר ירושלים
קטגוריה:קבוצות כדורגל נשים ישראליות
קטגוריה:קבוצות כדורגל שהוקמו ב-1998
קטגוריה:קבוצות כדורגל שהוקמו ב-2019
נונאטאק טאייק

נונאטאק טאייק (באנגלית: Tyke Nunatak; מילולית: הנונאטאק הקטן) הוא נונאטאק קטון בצפון נונאטאקי בייטס, בקצה המערבי של רכס בריטניה שבאנטארקטיקה. 

הנונאטק הוא הקטן והצפוני מבין שלושת נונאטאקטי בייטס. 

== היסטוריה ==
=== מקור השם ===

הנונאטאק נקרא בשם זה בשל היותו קטן לעומת שני הנונאנטאקים האחרים שבקבוצת הנונאטאקים. 

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:18206 נונאטאק טאייק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=136388 נונאטאק טאייק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17569&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק טאייק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טאייק
טאייק
תאו מורנסיס

תאו מורנסיס המכונה תאו המים האירופי (שם מדעי: Bubalus murrensis) הוא מין נכחד של בקר מהסוג תאו שהיה קרובם של תאו המים ההודי והתאו האסייתי החיים אך הוא חי באירופה, אליה כנראה היגר מאסיה. מאובניו של מין זה התגלו בריינלנד-פפאלץ שבגרמניה ותואר בשנת 1927. הוא חי בסוף הפליסטוקן עד לתחילת ההולוקן לפני 126,000-10,000 שנים, עד לסוף עידן הקרח האחרון.

ממין תאו זה נמצאה אך ורק גולגולת באורך 107 ס"מ שהייתה בעלת קרניים רחבות מצידי הראש המתעקלות רק בקצה ובעלות בסיס ישר, בדומה לתאואים חיים. 

תפוצת התאו כנראה השתרעה בין הביצות והגדות של נהרות הריין, האלבה והמור (Murr) שבגרמניה והולנד. כמה מאובנים אפשריים נמצאו באוסטריה ובברית המועצות. למרות גודלו הוא כנראה סלד מהקור של עידן הקרח ואולי נדד לאזורים דרומיים יחסית במרכז אירופה החמימה יותר. לצידו נמצאו מינים גדולים אחרים כמו: פיל ישר-חט, היפופוטם אנתיקוס, הקרנף סטפנורינוס, סוסי בר, שור הבר ויחמורים וגם אוגרים ונמנמנים. בין הטורפים שלו ניתן למנות את אריה המערות, הדוב החום והזאב. לא ברור אם חי לצד האדם.

==קישורים חיצוניים==

קטגוריה:בקר
קטגוריה:פרים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באירופה
קטגוריה:יונקים שנכחדו בהולוקן
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1927
אל דוראדו

פרה-קולומביאני המייצג את הטקסים שערכו העם הילידי מואיסקה באגם גואטביטה שעל בסיסם התפתח המיתוס של אל דוראדו. הפסל התגלה במערה בפאסקה שבקולומביה ב-1856 יחד עם חפצים מוזהבים רבים.]]
אל דוראדו (פירוש המילה בספרדית "המוזהב") הוא המונח בו השתמשה האימפריה הספרדית לתיאור עיר זהב אגדית, אשר הייתה אמורה להתקיים באמריקה הדרומית. במהלך המאה ה-16 התפשטה שמועה בקרב הקונקיסטאדורים הספרדים, שצ'יף השבט של העם הילידי מואיסקה (Muisca) נהג להתרחץ באגם, כאשר הוא מכוסה לחלוטין באבקת זהב. השמועה הובילה לכך שהושקו משלחות רבות לאיתור העיר אל דוראדו, לא רק על ידי הספרדים, אלא גם על ידי ההולנדים, הצרפתים והאנגלים. במהלך המאה ה-18 נערכו חיפושים נרחבים אחר אל דוראדו באזורים בהם שוכנות בימינו קולומביה, ונצואלה, ברזיל, סורינאם, וגיאנה. על אף השמועות הרבות על מיקומים אפשריים אל דוראדו לא נמצאה.

== הטקס השבטי ==
לפי הסיפור המקורי, כיסה עצמו הצ'יף של המואיסקה באבקת זהב במהלך טקס דתי שנערך באגם גוואטביטה, אשר ממוקם בקרבת המקום בו נמצאת כיום העיר הקולומביאנית בוגוטה.

== העיר האגדית ==
המונח אל דוראדו יוחס בהמשך לעיר האגדית מאנואה בה היו אמור להימצא זהב ואבנים יקרות בשפע. העיר אל דוראדו היוותה מקור השראה לאירופאים רבים שהגיעו לאזור במשך קרוב למאתיים שנה.

האגדה הייתה בעלת וריאציות רבות וגרמה לכך שספרדים רבים הובילו משלחות חיפוש אחר האוצר, אך אף משלחת לא הצליחה למצוא את אל דוראדו.

== מטפורה ==
כיום נעשה שימוש במונח "אל דוראדו" כמטפורה למקום בו ניתן להתעשר במהירות.

== אזכורים בתרבות ==
בספר קנדיד מאת וולטר, גיבור הספר קנדיד מוסטפאליה ומשרתו ממוצא אמריקאי־ספרדי מעורב קקמבו מגיעים לאל דוראדו דרך נהר מסוכן, ומתקבלים בברכה ובאדיבות על־ידי המקומיים; הם מתפלאים מעושרה המופלג של הארץ בזהב ואבני חן, מטוב לבם של אנשי הארץ, מהתקדמות הממשל והמדעים, מפאר הממלכה ומהטבע הייחודי בה. לבסוף מחליטים לעזוב את הארץ עם כמה "כבשים אדומות" (כנראה למות) עמוסות בזהב ואבני חן שקיבלו במתנה, במטרה לשוב לאירופה כעשירים.<ref></ref> ארץ אל דוראדו מתוארת כאוטופית, מקום מבטחים משאר העולם המלא תהפוכות ונוכלים.<ref>גיטה מיי, "אחרית דבר", בתוך: </ref>

==קישורים חיצוניים==
* 
* 
* 

==הערות שוליים==

קטגוריה:אמריקה הדרומית: היסטוריה
קטגוריה:מקומות בדיוניים
בן גבר

בֶּן גֶּבֶר היה הממונה על נעילת השערים בבית המקדש השני, מחמישה עשר הממונים הקבועים שהיו בבית המקדש.

== תפקידו ==
בבית המקדש השני היו שערים רבים: שערי העזרה, שכללו את השער העליון, שער הדלק, שער הבכורות, שער המים - בדרום, שער יכניה או שער הניצוץ, שער הקרבן, שער הנשים, שער השיר או שער המוקד - בצפון, שני שערי המערב, ובמזרח - שער ניקנור והפשפשים הסמוכים לו, ושער עזרת נשים הניצב במזרח עזרת הנשים ומחבר בינה לבין החיל, כשהוא משמש שער ככניסה הראשית לעזרת הנשים. מלבדם היו גם שערי האולם וההיכל הפנימיים, וייתכן שבתפקידו של בן גבר נכללו גם חמשת שערי הר הבית, החיצוניים מכל השערים - שני שערי חולדה מדרום, שער קיפונוס ממערב, שער טדי מצפון ושער המזרחי שבמזרח.

על כל השערים הללו היה להינעל בלילה ולהיפתח שנית בבוקר. שומרי השערים שהיו אחראיים לפתיחתם ונעילתם של שערי המקדש לא היו הכהנים אלא הלוויים, העושים זאת כשירות כהנים, ובן גבר היה הממונה העליון עליהם; וכדברי הרמב"ם - כך גם בפירוש המשנה כתב הרמב"ם כי בן גבר היה 

התפארת ישראל הוסיף ושיער כי בן גבר היה האחראי גם על תיקון השערים, כשהיה צורך לתקנם.

== תיאורו כממונה ==
המשנה מתארת את חמישה עשר בעלי התפקידים החשובים בבית המקדש, ובהם בן גבר:

== ראו גם ==
* שערי המקדש
* שמירת המקדש

== הערות שוליים ==

קטגוריה:חמישה עשר ממונים בבית המקדש
קטגוריה:יהודי תקופת בית שני
רובוט תעשייתי

רובוטים תעשייתיים
רובוט תעשייתי הוא רובוט בו נעשה שימוש בתהליכי ייצור. רובוטים תעשייתיים מתוכנתים לבצע פעולות ספציפיות באופן אוטומטי שוב ושוב, ובמידה גבוהה של דיוק. ניתן גם לתכנת אותם לבצע מטלות אחרות.

יישומים טיפוסיים של רובוטים תעשייתיים כוללים ריתוך, צביעה, הרכבה, פירוק,<ref>[https://www.researchgate.net/publication/277712748_Robot_Assisted_Disassembly_for_the_Recycling_of_Electric_Vehicle_Batteries Robot Assisted Disassembly for the Recycling of Electric Vehicle Batteries]</ref> אריזה, הדבקת תוויות, סידור מוצרים על משטח, ובדיקת מוצרים.

לפי הערכה של הפדרציה הבינלאומית לרובוטיקה, נכון לשנת 2017 נעשה שימוש בכ-2.439 מיליון רובוטים תעשייתיים ברחבי העולם. מהם כ-30% בתעשיית הרכב וכ-25% בתעשיית החשמל ואלקטרוניקה. בישראל נכנסו רובוטים תעשייתיים בסוף שנות ה-70'.

== ראו גם ==
* רובוט אוטונומי

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רובוטים
קטגוריה:תעשייה
קטגוריה:ארצות הברית: המצאות